Document ID: 32011R0379

VYKONÁVACIE NARIADENIE KOMISIE (EÚ) č. 379/2011
z 18. apríla 2011,
ktorým sa do Registra zaručených tradičných špecialít zapisuje názov [Kiełbasa jałowcowa (ZTŠ)]
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 509/2006 z 20. marca 2006 o zaručených tradičných špecialitách z poľnohospodárskych výrobkov a potravín (1), a najmä na jeho článok 9 ods. 4 prvý pododsek,
keďže:
(1)
Žiadosť Poľska o zápis názvu „Kiełbasa jałowcowa“ do registra bola v súlade s článkom 8 ods. 2 prvým pododsekom nariadenia (ES) č. 509/2006 uverejnená v Úradnom vestníku Európskej únie (2).
(2)
Komisii bolo v súlade s článkom 9 nariadenia (ES) č. 509/2006 oznámené jedno vyhlásenie o námietke odôvodnenej v zmysle článku 9 ods. 3 písm. a) nariadenia (ES) č. 509/2006. Listom z 26. januára 2010 vyzvala Komisia zainteresované strany, aby pristúpili k príslušným vzájomným konzultáciám.
(3)
Vzhľadom na to, že sa v lehote šiestich mesiacov dospelo k dohode bez zmeny a doplnenia prvkov uverejnených v súlade s ustanoveniami článku 8 ods. 2, Komisia musí prijať rozhodnutie.
(4)
Uvedený názov sa má za daných okolností zapísať do registra.
(5)
O ochranu uvedenú v článku 13 ods. 2 nariadenia (ES) č. 509/2006 sa nepožiadalo,
PRIJALA TOTO NARIADENIE:
Článok 1
Názov uvedený v prílohe k tomuto nariadeniu sa zapisuje do registra.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. apríla 2011

Labels: 3
18
17
6